text:
15. Mai 2018
Knapt 10 tons vórðu seld á Fiskamarknaðinum í dag.Sí allar prísirnar á myndini niðanfyri her. ...
15. Mai 2018
Tað tykist, sum kemur tað óvart á Høgna Hoydal, fiskimálaráðharra, at tá ið hann leggur stein oman á byrðu hjá fiskiflotanum, so ávirkar tað manningarnar....
15. Mai 2018
Janus Thomsen er settur sum nýggjur stjóri í føroyska orkufelagnum, Effo. Janus Thomsen er 38 ára gamal og hevur...
15. Mai 2018
Fleiri spennandi útlendsk og føroysk nøvn fara á pall á Vaglinum í Havn leygarkvøldið 21. juli, tá Tórshavnar Ítróttarráð fyri fimtu ferð skipar fyri...
15. Mai 2018
Smábátar bjóða 9.500 pund út á Fiskamarknaðinum.Trýst á avreiðingarstøðini fyri at síggja avreiðingarnar.GÓLVSØLU YVIRLITSølur 15-05-2018 Søla Nr. 102423 ...
15. Mai 2018
Luttur, Gordrúgvin og Kallanes selja á Fiskamarknaðinum.Trýst á bátarnar fyri at síggja avreiðingarseðlarnar.Bátur/skip(Boat)Avr. havnVBAvr. dagurKgKr/KgKr íaltLUTTUR - ( FD1171 )EIÐIS HAVN15-05-201815-05-20181.75014,9726.200,00GORDRÚGVIN - (...
15. Mai 2018
At fáa henda dialogin í lag var endamálið við at taka málið upp, sigur Sjúrður Skaale. Í morgun fekk Sjúrður...
15. Mai 2018
Superbólkurin ger comeback við framførslu á Summar Festivalinum Føroyingar sleppa at uppliva eina live-framførslu av teimum heilt sjáldsomu, tá ið bólkurin JoKa...
14. Mai 2018
Kanadiski trolarin INUKSUK, sum hevur verið á verft í Danmark, kom á Vág í kvøld. Teir skulu hava føroyskar trollemmar frá Lemmavirkinum í Vági.Trolarin fiskar...
14. Mai 2018
Fugloyar Kommuna: Í kvøld kom so tangin, sum er serbygdur á Magn og eru vit loksins komin á mál viðvíkjandi einari nøktandi...
14. Mai 2018
Árligi limafundurin hjá Føroyska Bíbliufelagnum verður týskvøldið 15. maj kl. 19:30 í Kelduni í Skálabotni. Byrjar verður við andakt og síðani er skráin sambært viðtøkum...
14. Mai 2018
...
14. Mai 2018
Starvsmannafelagið stuðlar fakfeløgunum á privata arbeiðsmarknaðinum, sum m.a. krevja, at starvsfólk á privata arbeiðsmarknaðinum skulu vera vard móti ósakligum uppsagnum ...
14. Mai 2018
Nú Gásadalsfilmurin verður tikin upp er nógv stákan bæði í Gásadali og í Bø, vit tóku nakrar myndir seinnapartin. Spennandi verður....
14. Mai 2018
Við hesum verður alment lýst eftir umsóknum til menningarkvotu. Tøka nøgdin til menningarkvotur 2018 er:Svartkjaftur: 41.912 tonsMakrelur: 8.749...
14. Mai 2018
Nógv ferðsla er um Vága Floghavn í dag, tilsamans skulu 15 flogfør avgreiðast - 7 fráferðir og 8 koma.Komur:DAGURTÍÐVÆNTAÐFRÁFLOGFARSTATUS14 MAI01:45KEYPMANNAHAVNRC121LANDED 01:3714 MAI07:30KEYPMANNAHAVNRC451LANDED 07:3014 MAI10:55BERGENRC431LANDED...
14. Mai 2018
Jaspis og Ametyst landa í dag, tilsamans hava teir 180.000 pund, meginparturin er upsi.Jaspis landar á Toftum og Ametyst landar í Havn. ...
14. Mai 2018
Partrolararnir Vesturtúgva og Grønanes landa í dag, Vesturtúgva landar í Havn og Grønanes landar á Kósini, teir hava tilsamans 70.000 pund.Ein partur av veiðuni...
14. Mai 2018
Jens Weihe skrivar á Facebook: So er tað 12 maratoni liðugt úrslitið er gótikið í hesum hitanum 25-27 hitastig,tiðin bleiv 3t 30min...
14. Mai 2018
Inga Tórarenni tók hesar vøkru myndirnar í gjárkvøldið. ...
14. Mai 2018
4 av størru útróðrarbátunum selja á Fiskamarknaðinum.Trýst á bátarnar fyri at síggja avreiðingarseðlarnar.JØRGVIN - ( KG 503 )NFCS-KLAKSVíKAR HAVN13-05-201814-05-20182.01014,9530.050,00KALLANES - ( KG 589 )NFCS-KLAKSVíKAR...
14. Mai 2018
Túgvusteinur landar 21.000 pund av svartkalva til Barðið í Havn, veiðan er boðin út á Fiskamarknaðinum fyri kr. 310-túsund.Teir hava roynt norðanfyri og fóru...
14. Mai 2018
Um vikuskiftið hava smábátar avreitt 9.000 pund, sum er boðið út á Fiskamarknaðinum í morgun.Trýst á avreiðingarstøðini fyri at síggja avreiðingarnar.GÓLVSØLU YVIRLITSølur 14-05-2018 Søla...
14. Mai 2018
Finnur Fríði hevur landað 2.500 tons av svartkjafti í Vedde í Norra, sum er um Ålesund-leiðina. Finnur Fríði fekk 1,63 kr fyri...
13. Mai 2018
Mánadagin 14. mai kl. 15.00 verður spakin settur í fyri arbeiðsvegi til nýggja Hvalbiartunnilin. Hátíðarhald verður hvalbiarmegin, har Hendrik Old, landsstýrismaður,...
13. Mai 2018
Í gjárkvøldið var stór veitsla á Giljanesi - tað var meginfelagið fyri dansifeløgini - Sláið Ring - sum helt 40 ára veitslu.Nógv fólk vóru...
13. Mai 2018
Les beinleiðis frásøgnina frá dystinum her. ...
13. Mai 2018
Norðborg kom á Fuglafjørð í morgun við 1.275 tonsum av heilfrystum svartkjafti og 175 tonsum av mjøli, sum teir landa í Fuglafirði. ...
13. Mai 2018
Borgarin kom á Kollafjørð fyrrapartin við 650 tonsum av svartkjafti, sum teir landa til Faroe Pelagic.Borgarin hevur fiskað vestur úr Suðuroynni, har øll svartkjaftaskipini...
13. Mai 2018
Sandoyggin var karmur um kappingina leygardagin 12. mai tá kappast varð í Landavegsúkkling. Tað var sól og bláður himmal tá oyggin bleiv koyrt úr...
13. Mai 2018
Ungmannafelagið hjá Fólkaflokkinum, Huxa, hevur havt aðalfund í vikuskiftinum. Nevndin er umboðað av fólki úr Klaksvík, Fuglafirði, Strondum, Eiði og...
13. Mai 2018
Endiliga kann Álaborg avdúka, at Verjurøða Holubúgvans verður sýndur í Aalborg 23. mai 2018 á ‘Det Hem’lige Teater’. erjurøða Holubúgvanser...
13. Mai 2018
...
13. Mai 2018
Seint í gjárkvøldið kom saga til Cuba. Teir 4 hava havt ein langan og drúgvan túr - umleið 13.000 km. eru lagdir afturum...
13. Mai 2018
Summar Festivalurin kunnger í dag, at bólkarnir T.O.S. og Jasmin spæla á festivalinum í august. T.O.S. hevur verið eitt frískt lot í føroyskum gospeltónleiki....
12. Mai 2018
Sunnudagin 13.05.18 kl. 16.00, verður hugnalig várkonsert í Vestmanna kirkju við kórinum Sólarmagn, og tað er eingin minni enn kendi kórleiðarin, Ólavur Hátún, ímyndin...
12. Mai 2018
...
12. Mai 2018
...
12. Mai 2018
Nýggjasta skipið í danska flotanum - GITTE HENNING - kom til Skagen um middagin.Skipið er bygt í Norra, Gitte Henning er 90 metrar langt og...
12. Mai 2018
FSF: Sambært Jóannesi Jakobsen, ið er gestur í FSF Varpinum hesaferð, so verða fimm sera spennandi dystir í 10. umfar í Betri...
12. Mai 2018
Semingsstovnurin bleiv boðsendur, eftir at samráðingarnar slitnaðu millum arbeiðarafeløgini og arbeiðsgevarafelagið í gjárkvøldið. Tá ið samráðingarnar slitnaðu í millum arbeiðarafeløgini og arbeiðsgevarafelagið...
12. Mai 2018
Frælsisfagnaður í sambandi við, at staturin Ísrael verður 70 ár. Mánadagin eru 70 ár liðin síðani David Ben-Gurion alment boðaði fra, at staturin...


c: text/html

text:
Fundarfrásøgn frá bygdaráðsfundinum 18. mai 2018
Fundarfrásøgn frá bygdaráðsfundinum 18. mai er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna
Endurlýsing - Stuðul til Suðuroyar barnaverndartænastu.
Ung í arbeiði 2018
Aftur í ár kunnu ungfólk melda seg til verkætlanina »Ung í arbeiði«, sum verður í viku 27 til og við viku 30. Umsøkjarin skal vera fyltur 13 ár 1. juni og ikki 18 ár 29. juli 2018.
Skráin til bygdarráðsfundin 18. mai 2018.
Hesi mál verða viðgjørd á bygdarráðsfundi, fríggjadagin tann, 18. mai 2018. kl. 17.00.
Sumbiar Kommuna
Bingjuplássið stongt 1. mai
1. mai 2018 er bingjuplássið stongt.
Sumbiar Kommuna
Innsavningin forskotin hesa vikuna
Týsdagin 1. mai er eingin innsavning hjá IRF. Innsavningin í vikuni verður sostatt forskotin við einum degi, soleiðis at tað, ið eigur at verða heintað týsdag, verður heintað mikudag ístaðin o.s.fr.
Kunning frá IRF

robotstxt: allowed

filter: keep


text:
Lea Kampmann gevur út sína fyrstu EP
mentan12-10-2017 - 09:24 - Jóanis Nielsen
Lea Kampmann vaks upp í Keypmannahavn, har hon var uppdrigin við klassiskum tónleiki í heiminum. Í teenageárunum vaks kærleikin fyri sangskrivingini, og spakuliga flutti hon seg frá klassisku verðini til tað rútmisku. Tá Lea var liðug í student flutti hon aftur til heimland hennara, Føroyar. Her fann hon inspiratiónina til at skriva enn meir.
Nú gevur Lea Kampmann fyrstu EP sína, Common Blue, út á Tutl Records. Við bleytari rødd, abstraktum, tó erligum, tekstum og einum atmosferiskum, dream-popp ljóðuniversi, breiður Common Blue seg út fyri lurtarinum. Tey fimm løgini flyta seg ígjógnum evni sum fánaður kærleiki, innari órógv og nærvera millum menniskju, tá tey deila sínar lagnur. Common Blue lýsir marknalandið millum barndómsins gøtur og framtíðarinnar loyndarmál.
Spæld inn í Bloch Studio, Tórshavn 2016, er ein melankolsk, indie, dreampop EP kreerað. Við íblástri frá fjøllunum, og stillum, gráum døgum miðskeiðis í Altanshavinum, verður innara lívið í ungu listakvinnuni vakt til lívs. Til sjóndar koma fimm innarligir sangir, ið eru knýttir hvør at øðrum, men sum tó hava sítt egna lyndi, styrki og dám.
Blátt er ein lítiðlátin litur. Nostalgisk og full av longsli. Í andstøðuni millum ljós og myrkri, leitar hon vónrík eftir friði. Í bláa litinum býr eitt ynski um at fylgja síni innaru rødd. Eitt klossut møti við kærleikan. Ein vón um at læra at vera tann, sum elskar mest. Kenslan av at vera yvirtikin av onkrum ið er størri enn ein sjálvur. At verða blakaður í undirstreymin og royna at berja seg upp aftur til yvirflatuna, men ikki vera sterkur nokk. Lættin, tá ein bara letur streymin bera ein á mál. At søkka í felagsbláu órógvina. At kenna at tá órógvin er felags, ber til at hon broytist til hvíld.


text:
Jødisku páskirnar verða nevndar Pesach á hebraiskum og Passover á enskum. Passover merkir at fara framvið og sipar til deyðseingilin, sum ikki fór inn, men fór...
Jesus hátíðarhelt pesach. Tá ið hann var 12 ára gamal, var hann í templinum í Jerúsalem saman við foreldrum sínum. Her tóku tey lut í ofring og øðrum jødiskum páskasiðum.
Kristnir páskasiðir eru ein samanrenning av ymsum siðum úr ymsum londum. Í heidnari tíð var ein hátíð hildin um sama mundið, sum vit halda páskir í dag. Tey frøddust um, at veturin...
Páskavikan byrjar við pálmasunnudegi og endar eina viku seinni við Jesu uppreisn. 40 dagar eftir uppreisnina fór Jesus til himmals og heilagi andin kom niður til jarðar.


text:
Mælt verður frá allari óneyðugari koyring
07-12-2017 - 12:43 - Jóanis Albert Nielsen
Landsverk: Tað er hált og krapi í støðum um alt landið. Jarðrok er í ælunum á Vestmannavegnum og í erva í Suðuroynni. Tað er ikki koyrandi á Gjáarvegnum, Oyndarfjarðarvegnum og Oyggjarvegnum. Bilførarar mugu vera ansnir, tá koyrt verður um byrgingina í Haraldsundi, tí har kann grót verða skolað upp á byrgingina. Annars er framvegis nógvur vindur og hálka, og mælt verður frá allari óneyðugari koyring. Og í løtuni eru fleiri veðurstøðir óvirknar, m.a. á Høgareyni og á Sandavágshálsi.


text:
Haile Selassie
Haile Selassie I (23. juli 1892 - 27. august 1975), føddur Tafari Makonnen Woldemikael, var leiðari Etiopia frá 1916-1930 og keisari av Etiopia frá 1930-1974.
Á fundi við League of Nations í 1936, fanst keisarin av nýtslu av kemiskum vápnum, ið vóru nýtt ímóti fólki hansara í seinna Italska-Etiopiska krígnum. Altjóðasýn hansara hevði við sær at Etiopia varð eitt av lyklalimum Sameindu Tjóða. Kúgan hansara av uppreistrarfólki, ið vóru ímóti stýri hansara, gav honum nógvar átalur frá mannarættindafelagsskapum og søgufrøðingum.
Rastafari rørslan, ið er mett at hava ímillum 2.000-4.000 limir meta Haile Selassie at vera afturvendi Messias frá Bíbliuni. Rørslan byrjaði í Jamaika í 1930-árunum, og halda limirnir at Selassie er messiski figururin, ið fer at bera teimum ævigan frið, rættvísi og ríkidømi. Haile Selassie er ein týðningarmikil persónur bæði í etiopiskari og afrikanskari søgu.


text:
Jólatræið á Vaglinum tendrað seinnapartin
Tað var næstan sum á ólavsøku á Vaglinum í dag, tá Annika Olsen, borgarstjóri, Heri Joensen, prestur, og Lif Magneudóttir, býráðslimur úr Reyjavík, hildu røður og jólatræið varð tendrað.
Niðanfyri er røðan hjá Anniku Olsen, borgarstjóra:
Góðu børn, familjur, góðu havnarfólk og góðu gestir.
Í gjár lótu tit fyrstu lúkuna upp í jólakalendaranum. Og í dag lata vit upp fyri jólahugnanum í okkara høvuðsstaði. Fyri framman bíðar ein serlig tíð við nógvum góðum løtum. Ein tíð, har vit koma í jólahýr. Ein tíð, har vit hugna okkum saman. Ein tíð, sum børnini gleða seg serliga nóg til.
Børnini gleða seg, og tað gera vit vaksnu eisini, tí vit kenna ein serligan fløva, tá ið jólini nærkast. Jólini vekja nógv góð minni. Vit koma í jólahýr, tá ið børnini koma heim og syngja jólasangir, tá ið vit kenna angan av mandarinum, og tá ið vit fáa hesa hitandi kensluna, tá ið familjan er savnað um jólaborðið.
Fyri okkum í Havn byrjar hátíðin, tá ið vit savnast á Vaglinum til hetta serstaka jólahaldið.
Hetta er 83. árið, at jólatræ verður tendrað á Vaglinum. Fyrsta jólatræið varð tendrað sum ein vónarglæma undir Tinghúsinum í 1934.
Hetta var, sum listamálarin Sámal Joensen Mikines tók til, ein "ónd tíð" við fátækt, nógvum vanlukkum á havinum og tuberklum.
Jólatræið á Vaglinum kveikti gleði og vón. Tí vendu fólk sær eisini til býráðið, og almennar áheitanir komu frá blaðstjórum um, at hesin siðurin átti at verið endurtikin á hvørjum ári.
Jólini eru ikki bara ein ávís árstíð, jólini eru ein kensla. Og tí brúka vit enn tíð, orku og pening uppá at prýða okkara felags høvuðsstað. Vit vilja skapa og spjaða gleði og hugna í eini annars myrkari tíð.
Í dag er stutt hjá flestøllum føroyingum at koma til høvuðsstaðin. Havnin er grannabýur hjá øllum landsins borgarum, og vit gleða okkum altíð at bjóða bæði havnarborgarum og vitjandi til høvuðsstaðin í landi okkara.
Eitt fevnandi tolsemi og eitt opið forvitni knýtir bond millum okkum øll, sama hvussu ymisk vit eru og uttan mun til, hvussu vit vilja skipa okkara lív.
Hetta umhvørvið styrkir og mennir tey mentanarligu virðini eins væl og tey vinnuligu. Her skulu vit kenna okkum trygg, fræls og eggjað til skapan.
Seinastu árini hava vit fingið jólatræ til Vaglið sum stórfingna gávu frá frændum okkara í Reykjavík.
Eg fari tí at heita á Lif Magneudóttir, býráðslim - sum er við okkum her í kvøld - um at bera reykjavíkingum og øllum íslendingum eina hjartans tøkk fyri hesa gávu við ynskjum um eini gleðilig jól og gott nýggjár til frændur okkara fyri vestan.
Meðan tey flestu keypa jólatrø sunnaneftir ella brúka plasttrø, so eru við vissu ikki mong, sum kunnu erpa sær av at hava nakað so sjáldsamt sum eitt jólatræ, sum í hálva øld hevur vaksið seg stórt í Reykjavík, heimsins norðasta høvuðsstaði.
Jólini eru barnanna hátíð. Í okkara fyrireikingum til jólini hugsa vit altíð um familjuna. Tann vakri og hugnaligi miðbýurin er úrslit av arbeiði, sum er lagt væl til rættis. Hetta er samstarv, ídni og dugnasemi. Tað fari eg at veita øllum, sum hava fyriskipað, eina stóra tøkk fyri.
Í einum vøkrum gomlu jólasálmi syngja vit:
Nú birtast túsund jólaljós
í hesi myrku stund,
og túsund onnur glógva nú,
á himna bláu grund.
Ljósini glógva enn einaferð fyri okkum øllum somlum, her á Vaglinum og í hvørjum heimi. Og hiðani av Vaglinum skal ljóða eitt ynski um eini gleðilig jól til allar landsmenn, sum allir eru so hjartaliga vælkomnir at uppliva høvuðsstaðin í jólahýri hesar dagarnar.
Hetta er eitt andarhol í gerandisdegnum uppundir jól við stákan og innkeypi. Og mest av øllum: hetta er besta løtan, vit kunnu njóta saman, fleiri ættarlið.
Góðu havnarfólk, góðu gestir. Í dag byrja jólini í Havn. Eg fari tí at takka øllum somlum fyri tann hugna og tað samanhald, tit skapa við tykkara arbeiði.
Og góðu børn: Enn eru nógvar lúkur eftir at lata upp í jólakalendaranum. Nú lata vit so eina heilt serliga lúku upp, nú ísvøllurin bíðar eftir tykkum uttan fyri Ráhúsið. Eg vóni, tit fara at hugna tykkum í jólabýnum og á ísvøllinum. Eg veit, tit hava bíða spent og hava tosað um at skoyta bæði í barnagarðinum, í forskúlanum og í skúlanum. Nú letur hann upp!
Vit hava nógv at bjóða tykkum børnum, og øll eru vælkomin at vitja nógvu tiltøkini og upplivingarnar, sum verða í býnum fram til jóla.
Gleðilig jól, øll somul!
Annika Olsen
borgarstjóri
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Leopardsnigilin vinnur á morsniglinum
Tá fake gerst fakta
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Vespureiðrið (76) - 14. mai 2018
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Radiooperatørur roknaði positionina út, tað var bjargingin
Prát við Regin Jacobsen, um at Bakkafrost hevur keypt sølufyritøku í USA
Løtan er ikki røtt
NOVA úr Suðuroynni - Sending 6
Gjørd av byggiblokkum
Hetta kann ikki góðtakast
Doyði av e-sigarettini
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Samband
Postboks 226
FO-600 Saltangará


text:
Útvarpsleikir eru aftur vorðnir sera vælumtóktir í londunum rundan um okkum, og seinnu árini eru fleiri kendar sjónvarpsrøðir gjørdar til útvarpsleik. Útvarpsleikir eru eisini millum mest krevjandi sendingar í útvarpi, bæði í tilgerð og fígging, men ein góður útvarpsleikur er útvarp á hægsta stigi. Í sambandi við at tað 6. februar 2017 eru 60 ár liðin, síðan útvarpið í Kringvarpi Føroya fór at senda, lýsir Kringvarpið við hesum til kapping um at skriva handrit til føroyskan útvarpsleik.
SAMTÍÐ
Endamálið við kappingini er at eggja til at skriva nýggjar útvarpsleikir og at fáa til vegar nýggj handrit at brúka í Kringvarpi Føroya. Handritini skulu vera soleiðis, at tey sum liðug útvarpssending geva lurtarum góðar søgur og upplivingar, sum eisini lýsa umstøður og kenslur í okkara samtíð. Harafturat skal leikritið hugsast sum ljóðmynd, sum stuðlar uppundir huglagið í leikinum.
TREYTIR
Dentur verður lagdur á, at handritið til nýggjan føroyskan útvarpsleik endurspeglar nútíðarsamfelagið. Handritið skal vera til leik, sum varir umleið 30 minuttir í útvarpi. Hetta svarar vanliga til 12-15 síður. Leikararnir skulu vera í minsta lagi tveir og í mesta lagi átta í tali. Handritið skal vera klárt hjá teknisku framleiðslu útvarpsins at seta í verk og skal vera skrivað á føroyskum máli. Dómsnevndin hevur rætt til ikki at lata virðislønina, um hon heldur, at tey innkomnu handritini ikki eru virðislønarverd.
VIRÐISLØN
Latin verður ein virðisløn uppá 25.000 krónur til vinnandi handritið. Onnur virðisløn er 10.000 krónur.
Vinnandi útvarpsleikurin verður sendur í Kringvarpi Føroya. Harumframt verður eisini eitt úrval av innkomnu handritunum sent í Kringvarpinum.
DÓMSNEVND
Til at viðgera tey innsendu handritini er ein dómsnevnd sett. Í nevndini eru Jenny Petersen, Bergur D. Hansen, Elin á Rógvi og Páll Danielsen.
FREIST
Handritið til nýggjan føroyskan útvarpsleik skal latast dulnevnt við frámerki. Saman við handritinum skal latast inn afturlatin brævbjálvi við sama frámerki uttan og við navnaseðli í og sum sigur, hvør ið hevur skrivað. Handritið skal latast inn í seinasta lagi 20. apríl 2017.
Um ivamál eru, ber til at venda sær til Barbaru Samuelsen, leiðara fyri deildini Mentan. Telefon 296610. Teldupostadressa: bs@kvf.fo


text:
Fundarfrásøgn frá bygdaráðsfundinum 27. januar 2018
Fundarfrásøgn frá bygdaráðsfundinum 27. januar er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna
Fundarfrásøgn frá bygdaráðsfundinum 23. februar 2018
Fundarfrásøgn frá bygdaráðsfundinum 23. februar er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna
Rottangarnir verða tømdir í kommununi
Mánadagin 5. mars 2018, byrja fólk frá reinsitænastuni hjá IRF at tøma rottangar í Sumbiar kommunu.
Byrja verður í Sumba, og enda verður á Økrum.
Grannastevna 2018
Grannastevnan fyri markatalsbygdina Sumba verður leygardagin 14. apríl 2018 kl. 17:00 í Samkomuhúsinum við hesi dagsskrá:
Skráin til bygdarráðsfundin 23. februar 2018.
Hesi mál verða viðgjørd á bygdarráðsfundi, fríggjadagin tann, 23. februar 2018. kl. 16.00.
Sumbiar Kommuna
Bygdarráðsfundur framskundaður
Bygdarráðsfundur sum skuldi verða 26. januar er framskundaður til 25.januar 2018 kl. 19:00.
Sumbiar Kommuna


text:
Nýggjastu tíðindi
Lutaseðlar til frama fyri minnisvarða í Svínoy
Áhugafelagið fyri minnisvarða í Svínoy hevur seinastu tíðina selt lutaseðlar, og nú eru vinnandi seðlarnir drignir.
Drátturin av lutaseðlunum fyri Áhugafelagið fyri minnisvarða í Svínoy er nú avgreidd.
Notarius publicus hevur 16. mai 2018 drigið hesi nummur:
1. (Borðabátur): 6291
2. (Slupp): 4439
3. (Gávukort frá Atlantic Airways): 3345
4. (Veðrakrov): 1261
5. (Lamb til heystar): 6547
6. (Lamb til heystar): 1149
7. (Lamb til heystar): 6267
8. (Lamb til heystar): 2382
9. (Døgurðamatur): 4374
10. (Trýstspulari): 2416
11. (Turri- og fyriklæði til føroysk klæðir): 0754
12. (5 kg av flaki): 4545
Vinnararnir verða bidnir um at seta seg í samband við Poul Sivar Olsen á tlf: 272315
Áhugafelagið fyri minnisvarða í Svínoy takkar øllum hjartaliga fyri stuðulin.
Nýtt í kommununi
Tilboðini um arbeiðstøku í samband við nýggja vinnuøkið á Borðoyarvík vórðu latin upp í dag. Les meira »
Endaliga tilmeldingin til Ung í arbeiði er í ár treytað av, at ungi arbeiðstakarin møtir upp til samrøðu í Verkstovuni í døgunum… Les meira »
Foreldur, ið lúka ásettu treytirnar, kunnu søkja um fíggjarligt frípláss á kommunalu dagstovnunum og í dagrøktaskipanini. Les meira »


text:
Skorheim: - Vøllurin verður skiftur í summar
Mikkjal K. Thomassen fram til 2020
Jákup Ósá
Jákup Ósá er klaksvíkingur og føddur í 1983 og hevur síðan 2011 verið ítróttarblaðmaður á Norðlýsinum í parttíðarstarvi, har serliga føroyskur fótbóltur hevur hansara stóra áhuga at skriva og granska í.
Afturat Norðlýsinum starvast hann í dag á heimasíðuni bolt.fo, sum sá dagsins ljós fyrst í 2018 og sum varpar ljós á allan føroyskan fótbólt í breiðum týdningi.
Jákup hevur lokna útbúgving sum fólkaskúlalærari og hevur seinastu árini viðsíðuna av tikið 130 ECTS í samfelagsvísindum á Fróðskaparsetrinum.


text:
Nú jólini og nýggjári eri fari aftur um bak er tíð hjá róðrarfeløgum at vakna úr bjarnardúrinum og fara til verka og gera klárt tl stevnunar. Her í RK hava vit vant alt árið, men hvørjar eru hesar ótroyttandi eldsálir sum toga í árina alt árið runt?
Vit møta einari eldsál um mánaðin fram til stevnurnar. Fyrst fyri skotum stendur altíð fúsi Henningur-Einar Juul.
Bátur: Ormurin Langi
Pláss í bátinum: Toft, bógbekkur, bakborð/stýriborð
1. Hevur tú nakað ritual áðrenn stevnu?:
Ikki nakað serligt, men plagi at brúka fyrrapartin uppá at hugsa róðurin ígjøgnum. Annars er bara at bomba til.
2. Hvør er tín besta kappróðraruppliving?:
Enn hevur man eitt FM-heitið til góðar, men tað skal nokk koma í 2018. Annars eru nøkur gullheiðursmerkir komin á veggin, men tá vit vunnu ólavsøkuna í 16 við 10-mannafarinum, man vera tað stuttligasta higartil.
3. Tú hevur júst vunnið ólavsøkuróðurin við trimum bátslongdum, hvussu hátíðarheldur tú?:
Reist meg upp og traðka eitt bein á stokkin og gjørt eitt skrál! Annars hjálpt restini av bátunum á mál so gott sum gjørligt.
4. Hvør er tín yndisrættur?:
Eg kann nokk eta allan mat, men alt tað ræsta verður sikkurt tikið framum annað. Ein blóðpylsa er heldur ikki at forsmáa.
5. Hvørjum hyggur tú eftir á mótsetta kyninum?:
Hehe skal man ikki siga at man hyggur eftir eygunum?
6. Netflix ella biograf?:
Hyggi nokk oftari eftir netflix, men ein túrur í biografin er hugaligari. Hava bara tann trupulleikan at eg sovni hvørja tí einastu fer eg seti meg har.
7. Ræsta súpan ella riv í ovnin?:
Ein góð síða ella tvær í ovnin verður ikki tikin
8. Um tú vart eitt djór, hvat hevði tú verið?:
Summi siga at man er eitt dýr, so haldi bara eg verið sum eg eri. Annars hevði verið ein tikari, vinna hvørja ferð og skítsvakir.
9. Hvat ger Róðrarfelagið Knørr til besta felag í Føroyum?:
Samanhaldið og andin í felagnum til venjingar. Eisini hava vit eitt stórt neyst, har tað er pláss fyri nógvum bátum og altíð er lætt at flota bátarnar.
10. Hvat vers úr “Orminum langa” dámar tær best?:
vers 24.
“Eirikur stendur á breiðum bunka,
klæddur í skarlak reyða:
“Tú tekur ikki Orminn langa,
fyrr síggi eg tín deyða.”


text:
Hetta lítla fjallalandið var minsta lýðveldi í gamla Sovjetsamveldinum. Armenia var fyrsta kristna landið í heiminum. Øll grannalondini uttan Georgia eru muslimsk. Landið er avbyrgt frá havinum og má tí nýta vegakervið í grannalondunum, tá ið teir flyta út og flyta inn vørur; men stríð við bæði Georgia og Aserbadjan hevur havt við sær, at týdningarmiklar vørur hava trotið, t.d. brennievni.
Landbúnaður er høvuðsvinna í Armenia. Í hálendinum ganga neyt og seyður á biti, og á láglendinum dyrka bøndurnir korn og fruktrø.
Langt eysturi í Evropa eru londini Ukraina og Moldava; landslagið er slætt, og jørðin er fruktagóð. Longri eysturi, ímillum Svartahav og Kaspiskahav, eru tey trý Kavkasuslýðveldini, Georgia, Armenia og Aserbadjan. Í 17. øld tók russiska zarveldið yvirræðið í hesum londum, og tá ið Sovjetsamveldið varð stovnað, gjørdust lýðveldini partur í tí. Londini fingu frælsið, tá ið Sovjetsamveldið fall fyrst í 1990-árunum. Fruktagóða landbúnaðarjørðin og stóra ráevnistilfeingið hava gjørt, at hesi lond eru ímillum tey ríkastu í gamla Sovjetsamveldinum. Høgu fjøllini í Kavkasus líva fyri tiltikna russiska vetrarkuldanum. Tað hevur við sær, at her er stór ferðavinna, helst á strondini við Svartahav.
Mesta fólkið í Ukraina og Moldava eru evropeisk og slavisk; men í Kavkasuslýðveldunum eru fleiri enn 50 fólkasløg. Sovjetstýrið í Moskva royndi at fáa burtur munin ímillum fólkasløgini í stóra samveldinum og noyddi tey, ið ikki vóru russar, at læra seg russiskt og taka við russiskari mentan, so at tey skuldu gloyma sína egnu mentan. Men mong fólkasløg á hesum leiðum hava eina ríka og stórbæra søgu og hava tvíhildið um egið mál og egna mentan.
Tá ið Sovjetsamveldið fall í 1991, og hesi lond gjørdust sjálvstøðug, tók hart stríð seg upp. Ymsar smátjóðir krevja at fáa vald yvir sínum landi; harðast hevur leikað á í Kavkasuslýðveldunum. Í Ukraina og Moldava eru viðurskiftini ring ímillum uppruna fólkið og mongu russarnar, ið vórðu eggjaðir at flyta higar í sovjettíðini.
Í hesum landøkjum er nógv kol, olja og gass, og londini gera og lata ógvuliga nógva orku. Í 1990 lótu hesi lond fjórðingin av allari orkuni, Sovjetsamveldið nýtti. Umframt kol úr Donetslækkanum í Ukraina og olju og gass úr Aserbadjan eru her eisini bygd kjarnorkuverk, vatnorkuverk og vindorkuverk. Nógvur metalmálmur, t.d. jarn, mangan, blýggj, sink, kopar og uran, koma eisini hiðani.
Høgu fjøllini í Kavkasus líva fyr kalda høgættarvindinum norðan av russisku víddunum. Tað ger, at grøði, sum ikki veksur aðrastaðni í gamla Sovjetsamveldinum, veksur væl her, til dømis te, vínber, nøtir, tubbak og bummull, sum verða seld gomlu sovjetisku lýðveldunum. Neyt og seyður ganga á biti í hálendinum.
Á ovurvíðu fløtunum í Ukraina og Moldava eru akrar, so langt eygað ber. Kornsløgini, teir dyrkað, eru hveiti, bygg, havri og mais. Her er ikki so nógv avfall sum í Kavkasuslýðveldunum, men breiðu, møku áirnar - tær størstu eru Dnepr og Dnjestr - gera, at væl ber til at veita vatn á fruktagóðu, svørtu moldina.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Jerevan
Vídd: 29.800 km2
Fólkatal: 3.002.000
Alment mál: armenskt
Átrúnaður:
kristindómur 94%, aðrir 6%
Stýrirlag: fólkaræði, fleirflokkaskipan
Gjaldoyra: dram (ADM)
Tjóðsangur (Mer Hayrenik) - "Our Fatherland"


text:
Verkstova við íverksetaraumhvørvið útsett
Verkstovan, sum Talgildu Føroyar og Íversetahúsið eftir ætlan skuldu skipa fyri mikukvøldið 22. november, er útsett til hóskvøldið 1. mars kl. 19 til 21:30 í Gjaldstovuni á Argjum.
Endamálið við verkstovuni er at knýta saman hugskot, møguleikar, íblástur, kjak og netverkan. Útbreiðslan og menningin av Talgildu Føroyum skapar rúm fyri hugskotum og loysnum og vit í Talgildu Føroyum hava sum stevnumið, at menningin av verkætlanini mest møguligt skal mynda teir førleikar og tann blástur, ið føroyska samfelagið hevur í hondum. Tað er sum liður í hesum stevnumiði, at Íverksetarahúsið og Talgildu Føroyar skipa fyri ókeypis verkstovuni 1. mars. Vit vóna, at undirtøkan verður góð og at verkstovan kann leggja spírar undir nýggj hugskot og menning í føroyskum vinnuhøpi.
Til ber at lesa meira um verkstovuna her.


text:
Skúlabólkurin vitjar Borgmeistarin
Tey vóru spent í morgun, børnini á Dagstovninum við Løgmannabreyt, tá ið tey fóru í reyða bussin í Hoyvík. Tjúgu minuttir seinni vóru tey inni í Ráðhúsinum á Vaglinum, har tey skuldu hitta borgarstjóran, Heðin Mortensen.
Seinastu dagarnar hava børnini á Dagstovninum við Løgmannabreyt lært um val og fólkaræði, nú kommunuvalið stundar til.
Heðin Mortensen greiddi teimum frá, hvat hann fæst við í gerandisdegnum sum borgarstjóri, og hann segði teimum eisini, at hann sjálvur gekk í skúla í Ráðhúsinum, sum er frá 1894 og var realskúli, tá ið borgarstjórin var smádrongur.
Børnini høvdu eisini eitt ynski við til borgarstjóran. Tey vóru á einum máli um, at skreiðibreytin – ella rusjibanin – í svimjihøllini má koma sum skjótast.
Áðrenn tey komu oman á Vaglið, vóru tey á vali. Valevnini vóru ymiskir figurar, sum børnini kenna aftur úr spølum, bókum og teknifilmum. Borgarstjórin taldi atkvøðurnar saman, meðan børnini spent fylgdu við. Og hann kundi kunngera, at Pikachu vann valið greitt við 8 atkvøðum. Á øðrum plássi var Herviligi Henry við tveimum atkvøðum.
Greinin er av torshavn.fo


text:
Frá bátasmíði á Strondum til Bátasmiðju
Menn hava smíðað bátar á Strondum síðani fyrst í 1800-talinum og heilt fram til 1960-árini.
Mett verður at einir 12-14 bátar tilsamans eru bygdir á Bátasmiðjuni - fýra ella fimm 20-tonsarar og restin 15-tonsarar.
Í 1994 keypir Anders Andersen Stranda Bátasmiðju og fer hann við synum sínum og versoni undir at byggja virksemi upp aftur har, sum Nósi í sínari tíð varð sjósettur.
Skjótt lýsa lyktirnar aftur niðri á Bátasmiðjuni, sum nú eitur smápartafelagið Andersens Beding.
Teir arbeiða við bygging og umvæling av skipum og bátum upp til 80 tons.


text:
Fyrispurningur eftir Tingskipanini § 52a
Fyrispurningur um greiðari reglur og javnseting av stuðli til landbúnaðin, settur Høgna Hoydal, landsstýrismanni í búnaðarmálum (at svara skrivliga eftir TS § 52a)
1. Metir landsstýrismaðurin, at § 4 í kunngerð um stuðul til landbúnaðin, ið snýr seg um mvg-afturbering fyri vinnuliga framleiðslu av seyðakjøti, er nóg greitt orðað?
2. Hvussu stórur kann munurin vera ímillum ár, har stórur partur av mvg-num verður afturborðin, og har lítil partur verður afturborðin?
3. Metir landsstýrismaðurin tað vera nøktandi, at bøndur, sum liva – ella royna at liva – av framleiðslu av seyðakjøti, ikki greitt vita, hvat teir kunnu rokna við í mun til stuðul?
4. Metir landsstýrismaðurin, at stuðulin til vinnuliga framleiðslu av ymiskum búnaðarvørum – til dømis framleiðsla av mjólk og seyðakjøti – í størri mun átti at verið javnsett?
5. Metir landsstýrismaðurin, at stuðulin, í hesum føri afturbering av mvg, eisini eigur at fevna um aðra landbúnaðarframleiðslu, so sum grønmeti?
Viðmerkingar:
Samgongan hevur sett sær fyri at orða ein framskygnan landbúnaðarpolitikk, at stimbra størri og fjølbroyttari framleiðslu av føroyskum matvørum og at dagføra verandi landbúnaðarlóggávu. Eitt amboð at røkka hesum er at tryggja, at tann stuðul, sum verður latin landbúnaðinum, í størstan mun stuðlar undir tey mál, ætlanin er at seta.
Stuðul til landbúnaðin er ásettur í lóg um landbúnaðarstuðul og í kunngerð. Í kunngerðini er millum annað ásett, at stuðul kann veitast til vinnuliga framleiðslu av mjólk, neytakjøti og seyðakjøti. Men, ásetingarnar fyri ymiskar framleiðslur eru ikki eins. Fyri seyðakjøt stendur í § 4 m.a, at: “Studningur til seyðakjøt er ein heilt ella lutvís afturbering av goldnum MVG fyri selt seyðakjøt. (….) Búnaðarstovan ger eina meting av játtanini í mun til væntaðar umsóknir í árinum. Endalig uppgerð verður gjørd, tá seinasti ársfjórðingur er uppgjørdur. (….) “.
Við hesi orðing er ógjørligt hjá einum seyðabónda at vita, í hvønn mun roknast kann við afturbering av mvg. Í einihvørjari vinnu er umráðandi at kenna fíggjarliga grundarlagið, sum roknast kann við.
Stórur áhugi er fyri at framleiða grønmeti í Føroyum. Men henda framleiðsla er ikki fevnd av omanfyrinevndu lógarásetingum um stuðul til landbúnaðin.
Á Løgtingi, 13. oktober 2015
Bjørt Samuelsen


text:
Orð: Grundtvig
Týtt: Rólant Lenvig
Ber hátt títt høvur, øll kristin tjóð,
lít móti himni so fræls og fró,
har er tín heimarættur;
har er títt hjarta og gripur tann,
og haðan kemur við æru hann,
tú aldri gloymir aftur.
Ei meir tú óttast tín dómadag,
minst til, at Harrin fór í tín stað
til dóms og hevur vunnið;
tú stunda heldur mót morgni tí,
tá Harrin dagar í rósuský,
og myrkurs vald er runnið.
Men tá tú hómar um heyg og hól
tíns Harra ljóma í randarsól,
ja, tekn í sól og mána,
tá glógva eygu, tá bros er blítt,
tá fettir høvur tú frælst og frítt,
tá himins stjørnur fána.
Men um tær leingist, tú kristin tjóð,
so gloym tú ikki, hví Harrin tó
so leingi hevur bíðað;
men fá hann ikki í ótíð brátt
at loysa himmalsins mikla mátt
og elva trongd og kvíða.
Tú veitst, tín Harri er tolin til,
við himins eldi hann treyður vil
heimsøkja torp og garðar;
sum Ábraham fyri Sódom bað,
so bið og tú fyri Stórastað,
til stavin av hann snarar.
Ja, bið for Bábil, til tú manst sjá,
at bøn og tár ikki makta á
tí miklu skaðabylgju!
Tá rópar Harrin: «Eg komi brátt!»
Og brúður svarar: «Í skýnum hátt
sum snarljós eg tær fylgi!»
Tá gellir lúðurin síðstu ferð,
tá loga glaður um fjøll og sker,
tá missir deyði máttin,
tá verður foldin so fagurt skírd
í logaeldi og Harrans dýrd,
tá ljómar lívsins drottin.


text:
Netbanki sum app
Við Netbankanum á snildfonini kanst tú greiða flestu av tínum bankaviðurskiftum ókeypis - uttan mun til tíð og stað.
Fá greiðu á tínum pengaviðurskiftum
Við Netbankanum fært tú eitt skjótt og nemt yvirlit yvir tíni fíggjarligu viðurskifti. Tú kanst síggja saldu, flyta pening, gjalda rokningar og halda eyga við tíni nýtslu á Nýtsluyvirlitinum.
Tú kanst tilmelda rokningar til GjaldsSkipanina, so tínar rokningar altíð verða goldnar til tíðina.
Netbankin hjá okkum kann nýtast bæði á iPhone og Android telefonum umframt á teldli.


text:
Føði og føðival hjá toska- og hýsuyngli á Landgrunninum og Føroyabanka
Føde og fødevalg hos torske- og kulleryngel på Færøplateauet og Færøbanke
BS-uppgáva í lívfrøði, juni 2000, Náttúruvísindadeildin
Skrivað hava: Gunvør á Norði og Meinhard Poulsen
Innanhýsis vegleiðari:Eyðfinn Magnussen
Uttanhýsis vegleiðari: Eilif Gaard
Samandráttur
Tilfarið til kanningarnar stavar frá árligu yngulkanningunum hjá Magnus Heinasyni á sumri 1999. Kanningarøkið fevndi um ein skurð í ein útsynning úr Kolturi og út í Bankarennuna og ein skurð á Føroybanka, sum gongur í útsynning-landnyrðing. Magainnihaldið hjá toska- og hýsuyngli varð kannað fyri at fáa eina lýsing av føðini og hvussu føðin var í mun djóraplanktonið í umhvørvinum. Eisini var hugt at hita og saltinnihaldinum niður gjøgnum dýpið. Kanningar hava víst, at høvuðsgýtingin hjá bæði toski og hýsu er eitt sindur fyrr á Landgrunninum enn á Føroyabanka. Hóast hetta vísti tað seg, at ynglið á Føroyabanka var størri bæði hjá toski og hýsu. Hetta kundi bent á, at ynglið á Føroybanka veksur skjótari enn á Landgrunninum. Orsøkin til hetta er helst, at sjógvurin er heitari og at ynglið hevur nógv at eta. Kanningarnar vístu, at sjógvurin í teimum ovastu 50 m á Føroyabanka var umleið 1,5 °C heitari enn á Landgrunninum. Hitin hevur stóran týdning fyri vøksturin á fiski. Hægri hiti skundar undir tær lívfrøðiligu prosessurnar. Hetta ger millum annað, at fiskurin sodnar føðina skjótari og kann sostatt eta meira, og harvið veksa skjótari. Hitin hevur eisini eina óbeinleiðis ávirkan á fiskin, av tí at eisini produktiónin av planktoni økist, og fiskurin fær sostatt meira at eta. Okkara úrslit vístu, at fiskurin hevði meira føði á Føroyabanka enn á Landgrunninum. Hetta sást eisini aftur í magainnihaldinum, tí meira var í búkinum hjá ynglinum á bankanum enn á Landgrunninum. Men tað eru eisini aðrir faktorar, sum ávirka vøksturin. Kanningar hava víst, at undir somu umstøðum veksur toskayngul frá Føroyabanka skjótari enn yngul frá Landgrunninum. Toskaynglið á Føroyabanka kann tí eisini hava nakrar arvaligar eginleikar, sum ger at tað veksur skjótari. Kanningarnar vístu, at toskaynglið serligani át reyðæti, meðan føðivalið hjá hýsuyngli vísti seg at verða meira breitt. Kanningarnar vístu eisini, at størri yngul át størri føði. Hettar var serliga týðiligt hjá toskinum. Úrtslitini vístu, at kapping var um føðina, og at kappingin var størri á Landgrunninum enn á Føroyabanka. Hesin munurin stavar helst frá, at tað var meira til av føði á Føroyabanka, og at tey bæði fiskasløgini har valdu ymiska føði, sum sostatt minkaði um kappingina.


text:
Árliga hondbóltsgallaveitslan var í gjárkvøldið, har bestu spælarar, venjarar og dómarar vórðu heiðraðir.
Sjey ymsir heiðrar vóru hjá monnum og kvinnum, umframt at ársins lið varð sett. Greypuvinnararnir úr Vestmanna fóru avstað við flest heiðrum, meðan 17 ára gamla Maria Halsdóttir Weyhe úr H71 fekk flest persónligar heiðrar.
Kvinnur
Ársins toppskjútti: Maria Halsdóttir Weyhe, H71
Ársins venjari: Ingi Olsen, VÍF
Ársins málverji: Kristina Griksaite, VÍF
Ársins verjuleikari: Durita Christophersen Jojic, VÍF
Ársins stjørnuskot: Maria Halsdóttir Weyhe, H71
Ársins áleypari: Maria Halsdóttir Weyhe, H71
Ársins leikari: Agnas Olsen, VÍF
Menn
Ársins toppskjútti: Filip Jojic, VÍF
Ársins venjari: Jeppe Borch, Neistin
Ársins málverji: Nicholas Satchwell, Neistin
Ársins verjuleikari: Rókur Akralíð, Kyndil
Ársins stjørnuskot: Høgni Zachariassen, Neistin
Ársins áleypari: Filip Jojic, VÍF
Ársins leikari: Rasmus Søby, Neistin
Ársins dómarapar:
Arnar Dam og Gert Hansen
Ársins lið kvinnur
Kristina Griksaite, VÍF – málverji
Heidi Maria Akselsen, VÍF – høgri vongur
Durita C. Jojic, VÍF – høgri bakkur
Agnas Olsen, VÍF – spælskipari
Liljan Djurhuus, VÍF – vinstri bakkur
Turið Arge, Kyndil – vinstri vongur
Durita Toftum Joensen, H71 – strikuspælari
Dia Midjord og Sophus Dal Christiansen hava valt ársins hvonn-lið.
Ársins lið menn
Nicholas Satchwell, málverji – Neistin
Leivur Mortensen, vinstri vongur – H71
Filip Jojic, vinstri bakkur – VÍF
Hans Eli Sigurbjørnsson, spælskipari – KÍF
Rasmus Søby, høgri bakkur – Neistin
Allan Norðberg, høgri vongur – StÍF
Rógvi Dal-Christiansen, Kyndil, strikuspælari – Kyndil
Sonni Larsen hevur valt ársins FTZ-lið.
Eitt umboð frá hvørjum felagi, venjarar og miðlafólk atkvøddu fyri bestu spælarum. Trý stig skuldu gevast fyri besta avrik, tvey fyri næstbesta og eitt fyri triðjbesta avrik.
Soleiðis varð atkvøtt: Yvirlit atkvøður 17-18 – Miðlar


text:
Kvartssteinar eru ein serligur bólkur, har øll steinsløgini eru evnisliga samansett sum kisilsúrni (SiO2). Hóast hetta hava steinsløgini sera ymiskt skap og útsjónd. Bjargkrystallur er einasti kvartssteinurin við veruligum krystallum, hann veksur í sekskantaðum strýtum. Kalcedon, opalur, agat og jaspis eru kvartssteinar, sum eru skapleysir.
Bjargkrystallur
Bjargkrystallur er ein klárur litleysur kvartskrystallur, sum er at finna mangastaðni í Føroyum. Oftast eru krystallirnir smáir og sita á poknu- og rivuveggjum í gróti, har teir eru úrskildir úr vatni. Kvarts er úr kisil og ilt (SiO2), sum samstundis eru tey tvey vanligastu grundevnini á jørðini.
Kloyving: Skeljut brot
Herða: 7
Litur: Litleysur og kann hava litbrigdi
Evnistyngd: 2,6
Krystallfylki: Sekshyrnt
Skin: Glas
Annað: Líkist kalsitt, men harðari
Kalcedon
Kalcedon er úr ørsmáum kvartskrystallum og verður vanliga nevnd grátinna ella eldtinna, tí neistar koma frá, tá tvær tinnur verða slignar móti hvørji aðrari (áður nýtt at kneikja eld við). Kalcedon verður úrskilt úr vatni í basaltinum og er oftast at
finna í smáum holum og poknum. Krystallskapið er dult, men ofta sæst eyðkenda kúluskapaða vakstrarlagið (sí tekning til høgru). Kalcedon kann finnast bæði í føstum gróti og leysgrýti.
Kloyving: Skeljut
Herða: 7
Litur: Klárur og hvítur/gráur
Evnistyngd: 2,6
Krystallfylki: Einki
Skin: Matt
Annað: Kúluskapað vakstrarlag
Opalur
Opalur er ikki so harður sum hini kvartssteinsløgini og hevur einki krystallskap, men skeljut brot. Opalar innihalda upp til 20% vatn. Vanligi opalurin í Føroyum verður nevndur mjólkaropalur og er oftast hvítur, gulur, brúnur ella grønur og kámur. Dýrmettir opalar eru sera sjáldsamir, og kennast teir á vakra litspælinum (sí mynd).
Kloyving: Skeljut og ójøvn
Herða: 5,5
Litur: Mjólkarhvítur, kann hava litbrigdi
Evnistyngd: 2,0 – 2,2
Krystallfylki: Einki
Skin: Glas til matt
Annað: Eldopalur er eldreyður og gjøgnumskygdur
Agat
Agat er eitt frábrygdi av kalcedon (kvarts) við ymiskum liti og klárheit; hetta sæst sum strípur. Grundin til, at agat skiftir lit, er at ymisk litevni, so sum jarn, verða úrskild saman við kisilinum. Agat verður nýtt til prýðislutir. Onyx líkist agat, men tinnulindirnar eru beinar. Mosaagat og sardyonyx eru meira sjáldsom fyribrygdi av kvarts.
Kloyving: Skeljut
Herða: 7
Litur: Klárur og hvítur/gráur
Evnistyngd: 2,6
Krystallfylki: Einki
Skin: Matt
Annað: Ofta nýtt til prýðislutir
Jaspis
Jaspis er eitt annað frábrigdi av kalcedoni við døkkum reydligum ella grønligum liti. Reyði liturin kemur av smáum nøgdum av jarnsteinslagnum hematitt. Jaspis er sera væl egnað til prýðislutir
Kloyving: Skeljut
Herða: 7
Litur: Reyður/brúnur og grønur
Evnistyngd: 2,6
Krystallfylki: Einki
Skin: Matt
Annað: Ofta nýtt til prýðislutir


text:
Orð: Bernt Støylen
Týtt: G. Bruun
Guð signi várt fólk, har tað siglir og rør
og bládýpið pløgir um stórhav og fjørð;
teir dreingir hann varði,
sum út hava farið
og strembast og balast, tá bylgjan er bráð.
Guð, ver tú í logn og í stormi teim hjá!
2. Teir berast á brúsandi bylgju um høv,
har bert er ein fjøl millum teirra og grøv;
í váða og vanda,
har langt er til landa,
so lítið teir hava at troysta upp á.
O, Guð! vilt í náði til teirra tú sjá!
3. Tá bárurnar bróta um boðar og sker,
og brimaldan bátin á flesjarnar ber,
Guð, storminum vendi
og bjarging teim sendi
og stýr millum flúrarnar heim teirra stavn’,
so frelstir teir finna at støð og í havn.
4. Men líður at kvøldi, og nátt kemur á,
og øsing er víða í sjónum at sjá,
Guð faðir, tú vaki,
í hond tína taki
tú okkara synir, til sólarris er,
og far teirra framá í ljósinum fer.
5. Guð, bjarga tú fólki um firðir og høv,
har mangir av okkara funnu sær grøv;
til havs hevur farið
so fagur ein skari,
hann hvílist har úti, men vaknar ein dag
og syngur frá sjónum hitt himmalska lag.
6. Guð, gev okkum øllum tað landið at ná,
har skyldfólk og vinfólk vit uppaftur sjá,
tá hirðin sítt fylgi
úr mold og úr bylgju
skal savna, har sorgin um ævir er av,
tí deyður er deyðin, og horvið er hav.


text:
Latið inn hevur toekum_laett hin Sun, 20/10/2013 - 09:47
Tórshavn 14. 10. 2013
Góðu limir
Sum lýst í bløðunum var aðalfundur okkara tann 6. oktober í Skansastovu.
Andreas stóð fyri vali og varð afturvaldur. Nevndin er sostatt tann sama, við Andreasi sum formanni, Randi kassameistara og Jónu skrivara.
Men ein broyting var í eykanevndini, har kom Helena inn í staðin fyri Kirsten, sum bar seg undan. Hini í eykanevndini eru Gunnvør og Óli.
Og í veitslunevnduni halda Helga, Poula og Elsy fram, men Ásvør bar seg undan, fyri hana kom Sunneva.
Latið inn hevur Jóna Maria hin Frí, 18/10/2013 - 08:50
Nú kvøldini gerast myrk og long fer føroyski dansurin aftur í sving.
Vit í Tøkum Lætt bjóða øllum áhugaðum at vera við.
Latið inn hevur Jóna Maria hin Týs, 08/10/2013 - 20:55
Fyristøðukvinnan á Boðanesheiminum hevur heitt á okkum at koma at dansa føroyskan dans saman vid teimum mikukvøldið tann 9. okt kl.19. Hon helt fyri, at mikukvøld er onki sjónvarp, og búfólkini gleddu seg sera nógv til at síggja okkum og at luttaka í dansinum. Kvøðið verður stuttar og lættar vísur. Vit eru spent, at sleppa at síggja tad nýggja og stásiliga heimið. Tit, sum hava hug at luttaka, vinaliga svarið sms´inum. Vit møtast á heiminum kl. 19
Latið inn hevur Óli A. Reinert ... hin Týs, 08/10/2013 - 14:03
Aðalfundurin hjá Tøkum Lætt var í Skansastovu sunnukvøldið 6. oktober. Tað vóru ikki so nógv fólk møtt á fundi hesaferð, men eini 20-25 fólk mundu tað vera. Formansfrágreiðingin fyri farna árið varð lisin upp og góðkend. Andrias stóð fyri vali sum formaður, og varð hann afturvaldur við lógvabrestum.
Latið inn hevur Óli A. Reinert ... hin Týs, 08/10/2013 - 12:43
Leygarkvøldið 5. oktober varð dansað saman við pensionistum. Talan var um eldri fólk úr øllum landinum, ið hildu veitslu í Dansifrøi í Havn. Væl av fólki var samankomið, og úr Tøkum Lætt vóru vit eisini fleiri. Vit dansaðu eftir borðhaldið og kvóðu nakrar vísur og okkurt kvæði. Andrias skipaði Flóvin Bænadiktson og Hr. Sinclair, og Óli skipaði Leivs kvæði. Aftaná spældi eitt orkestur til dans, og mong fingu sær ein "swing om" og hugnaðu sær.
Drekkamuður við góðari gularótskaku afturvið var at fáa, so har var eisini okkurt fyri kræsnar gómar. Eitt hugnaligt kvøld.
Latið inn hevur Vonbjørt hin Sun, 06/10/2013 - 14:10
Tøkum Lættarir byrjaðu dansiveturin í ár - líka sum so ofta fyrr - við at fara til Kvívíkar at dansa.Norðstreymoyar Dansifelag setti aftur í ár gongd á. Hesa ferð var gleðiligt at síggja vøkru gomlu Dansistovuna sum tey hava sett í stand. Hon angar av ný ístand setan og innkomin sá man hvussu hegnisliga hon var umvæld. Tað gamla góða var varðveitt og nýggjur køkur og nýggj toilett hegnisliga uppsett. Hon tykist vera væl egna til føroyskan dans.Vit blivu væl móttikin sum altíð og longu tá vit komu úr bussinum ljómaði Gullbrands kvæðið líka út í tún.
Latið inn hevur Jóna Maria hin Ley, 05/10/2013 - 12:25
Aðalfundur okkara verður sunnukvøldið tann 6. okt. kl. 20 , dansað verður aftaná, øll eru vælkomin.
Tekningarlistin til ársveitsluna liggur frammi
Regluligi dansurin byrjar sunnukvøldið tann 20. okt. kl. 20.
Barnadansurin hjá okkum, sum nú er sunnukvøld kl. 19, byrjar eftir heystferiuna.
Latið inn hevur Jóna Maria hin Hós, 03/10/2013 - 20:59
Vit dansa saman við pensionistum í Dansfrøði leygarkvøldið 5. okt. kl. 22
Aftur í ár hevur landsfelagid hjá pensionistum heitt á okkum at hjálpa teimum vid tí føroyska dansinum í teirra ársveitslu. Henda veitslan verdur hildin eina ferd um árid, og fólk koma úr øllum landinum at luttaka. Vit í Tøkum Lætt hava verid vid fleiri ferdir, og tad hevur altíd verid sera hugnaligt.
Latið inn hevur Jóna Maria hin Sun, 15/09/2013 - 21:45
Latið inn hevur Anonymous (ikki váttað) hin Sun, 05/05/2013 - 14:35
Tøkum Lætt skipar Ebbe Skammelseøn
Síður


text:
Kom innar til eitt hugnaligt fólkatings-café kvøld, har vit fara at fylgja bæði tí føroyska og tí danska valinum.
Vit fara at vísa "føroyska" fólkatingsvalið frá Kringvarpinum beinleiðis á stórskýggja.
Møguleiki verður at tippa um val-vinnarnar, og eisini verða 2 umfør av fólkatings-pub quiz - eitt um FO og eitt um DK. Vinnarnir fáa leskiligar vinningar sama kvøldið. :)
Heini Davidsen fer at fortelja nakrar stuttligar føroyskar fólkatings-røvara søgur.
Og MFS bjóðar eisini ókeypis val-flæskesvær og snacks!
Tiltakið verður hósdagin 15. september kl. 19:00, í Føroyahúsinum í Keypmannahavn, og halda vit áfram til úrslitið er kunngjørt.


text:
Her kemur annar partur av einum lítlum afturliti av tí, ið hevur verið at sæð á Olsen Olsen í 2013.
Juli:
- Sunnvá bloggaði um sín Roskilde Festival
- Og Solveig bloggaði um sín eina dag á Roskilde Festival
Í august hildu vit summarfrí
September:
- Sunnvá hevði føðingardag, og vit ótu á Tony's
- Knút hevði DJ-føðingardag, hann fylti 33 1/3, og vit hátíðarhildu við kaku
Oktober:
- Sunnvá tók fleiri fantastiskar myndir tá vit vóru á Louisiana á føðingardegi hennara
November:
- Solveig vísti ynskilistar og jólagávuhugskot her og her
- Vit vitjaðu design-keypsstevnuna Blickfang
Desember:
- Royndirnar hjá Sunnvá vóru lidnar og Solveig bleiv cand.mag.
- Solveig vísti sínar jólagávur
Vit vilja fegin nýta høvið at takka tykkum fyri at klikkja inn á síðuna hjá okkum (eisini tá ikki so nógv er á skránni)! 1.1.2013 kom fyrsti postur frá okkum á okkara nýggju blogg-adressu og -heimi, og vónandi er nógv gott í væntu komandi ár. Gott nýggjár!
31.12.13
30.12.13
2013 - Afturlit, 1. partur
2013 hevur verið eitt gott og hendingarríkt ár hjá okkum báðum. Á blogginum hevur ymiskt verið á skránni. Her er eitt lítið úrval og afturlit av postum, sum hava verið á Olsen Olsen í 2013.
Januar:
- Vit ynsktu vælkomin til Olsen Olsen
- Sunnvá flutti úr Føroyum til Keypmannahavnar
- Solveig bloggaði um framsýningina 'Vinylens revival' á Designmuseum Danmark
Februar:
- Vit bloggaðu um verkið '5.2 Hvussu ljóðar Føroyar'
- Sunnvá bygdi eitt stativ til klæðini hjá sær
Marts:
- Sunnvá bloggaði um túr sín til Fiji
- Solveig deildi eina yndis-uppskrift, ið enn er ein fastur rættur
- Knút og Solveig vóru í Berlin og funnu nakrar serligar plakatir
Apríl:
- Solveig vísti framm síni yndis vintage pløgg
- Vit bloggaðu um maskulinar kvinnur og femininar menn í modell-heiminum her og her
Maj:
- Tvey outfit-posts vórðu kunngjørd her og her
- Knút og Solveig vóru í Lissabon og feraðust
Juni:
- Vit bloggaðu um hvar okkum dámar at eta ein lættan bita í Keypmannahavn
- Solveig var í Brighton og keypti ymiskt í Boots
Januar:
- Vit ynsktu vælkomin til Olsen Olsen
- Sunnvá flutti úr Føroyum til Keypmannahavnar
- Solveig bloggaði um framsýningina 'Vinylens revival' á Designmuseum Danmark
Februar:
- Vit bloggaðu um verkið '5.2 Hvussu ljóðar Føroyar'
- Sunnvá bygdi eitt stativ til klæðini hjá sær
Marts:
- Sunnvá bloggaði um túr sín til Fiji
- Solveig deildi eina yndis-uppskrift, ið enn er ein fastur rættur
- Knút og Solveig vóru í Berlin og funnu nakrar serligar plakatir
Apríl:
- Solveig vísti framm síni yndis vintage pløgg
- Vit bloggaðu um maskulinar kvinnur og femininar menn í modell-heiminum her og her
Maj:
- Tvey outfit-posts vórðu kunngjørd her og her
- Knút og Solveig vóru í Lissabon og feraðust
- Vit bloggaðu um hvar okkum dámar at eta ein lættan bita í Keypmannahavn
- Solveig var í Brighton og keypti ymiskt í Boots
28.12.13
FOTN
Eg lesi fleiri 'beauty-blogs', hyggi at 'beauty-bloggers' á Youtube, fylgi teimum á Facebook og Instagram. It's my guilty pleasure! Eitt sum hesar madammurnar ofta posta myndir av, er teirra FOTN/FOTD sum er ein stytting av 'face of the night/day'. Og her fáa tit so mítt FOTN 2. jólakvøld:
Nars, One Night Stand Blush Palette // Bourjois, Happy Light, Foundation // Barry M, Gelly Nail Paint, Blood Orange // Maybelline, Brow Drama // Maybelline, The Rocket Volume // Rimmel, Scandaleyes eyeliner // Laura Mercier, Secret Camouflage Concealer // Maybelline, Colour Tattoo í Bad to the Bronze // Mac, Paint Pot í Painterly // Mac, eygnaskuggar í Omega og Charcoal Brown
26.12.13
Jólaúrskurðurin
Seinastu jóladagarnir hava bjóðað uppá heimligan hugna, nógv gott at eta, vitjanir og gleði. Jólaaftan vóru nógvir pakkar undir trænum, og alt hetta omanfyri (og meira til) var til mín. Eg eri so glað fyri alt. Laterna Magica eftir Ingmar Bergman verður tann 12. bókin sum eg fari at lesa í ár (sí hetta postið frá fyrr í desembur)
Lætt og leskiligt, 4arin // Moonrise Kingdom // Oceans 11, 12 og 13 // Allir 8 Harry Potter filmarnir // Nomess skuffur // Laterna Magica, Ingmar Bergman // It, Alexa Chung // L'Occitane hondkrem // Moroccan Oil treatment // Chelsea boots frá Topshop // Skóleistar // Fremmandamaðurin, Albert Camus // 4D, Sissal Kampmann // Prædikarin, Jógvan Isaksen
Óførur hósdagur, jóla-íslett
17.12.13
Eg gleði meg!
15.12.13
Infinity
The Ones2Watch. Amanda Nørgaard ger tað gott! Á heimasíðuni liggja fleiri fangandi og feitar myndarøðir. Tjekka tað út!
Myndafólk: Oliver Stalmans, stíling: Franciska Hjermov, hár og makeup: Mette Thorsgaard, modell: Amanda Nørgaard.
Myndafólk: Oliver Stalmans, stíling: Franciska Hjermov, hár og makeup: Mette Thorsgaard, modell: Amanda Nørgaard.
13.12.13
9 sangir
Eg datt framá eina grein í einum blaði, har dugnaligi og plátuaktuelli tónleikarin Allan Tausen valdi 10 ymiskar sangir og segði eitt stutt orð um teir. Eg helt tað vera áhugavert at síggja hvørjir sangir Allan valdi og hvønn týdning teir høvdu fyri hann.
Her fáa tit 9 sangir sum mær dámar ótrúliga væl og hava ein serligan týdning fyri meg. Tær ymisku pláturnar sum sangirnir hoyra heima á eru eisini allar framúr góðar.
Fekk plátuna í føðingardagsgávu. Eg kendi einki til Mazzy Star áðrenn, men fyri hvørja gjøgnumspling hevur hon fingið størri týdning - serliga fyrsta skering.
Eg kann ikki annað enn at gerast glað tá eg hoyri hendan sangin. Hesin sangurin og skeggið hjá Devendra Banhart spæla eisini ein serligan leiklut í, at Knút og eg hittust fyrstu ferð.
Og sjálvandi skal ein Knút-sangur eisini við. Hendan sangin fekk eg sendandi tá vit høvdu verið saman í 3 ár. Elski The Jesus & Mary Chain, Just Like Honey referansuna.
Raising Sand er ein av mínum yndis-plátum, og sangurin um hvussu drongurin og spákvinnan gerast forlipt hevur eitt serliga feitt groove.
Eg fái altíð eitt dumt 'reality check' sum snýr seg um hvussu absurd lív á jørðini er, tá eg hoyri henda sangin. Eisini er sangurin offisielli rokk sangurin hjá Oklahoma frá 2009-2013!
Harvest - Besta pláta í verðini? Í hvørfall í topp hjá mær. Neil Young er eisini ovast á listanum yvir tónleikarar eg kundi hugsað mær at farið á konsert hjá.
Eitt perfekt bland av punk, yrking og attitude. Lærdi Patti Smith at kenna í 2013, og havi havt nakrar góðar løtur saman við henni hetta árið.
Eg kundi gott hugsað mær at ferðast til Marrakesh, og teir seinastu 3 dagarnir havi eg gingið og murrað henda góða sangin.
Og til endans kemur ein joker - nemliga eitt remix! Vit vóru á Depeche Mode konsert í Malmö 9. desembur, og tað var ein fantastisk konsert. Depeche Mode upptraðka við remix-versiónini av hesum sanginum, og tað riggaði væl.
12.12.13
!
5.12.13
Minst eina bók um mánaðin
Hetta árið hevur borið dám av, at eg havi skrivað serritgerð. Tí eru einans 11 bøkur at finna á myndini omanfyri; juli mátti bøta fyri summarfrí, plátuútgávu, keldum og yrkisbókmentum. Kanska fái eg kroyst eina bók aftrat uppí desembur, tí eg havi næstan ikki lagt krimi-skaldsøguna Brot frá mær! Ein spennandi og væl skrivað krimi.
Januar: Tann fimti maðurin, Jógvan Isaksen
Februar: Just Kids, Patti Smith
Marts: Great House, Nicole Krauss
Apríl: Kristin Lavransdóttir, Húsfrúgv, Sigrid Undset
Maj: The Death of Bunny Munro, Nick Cave
Juni: Laterna Magica 1, Ingmar Bergman
August: Morgun og kvøld, Jon Fosse
September: Klodernes kamp, H.G. Wells
Oktober: Barbara, Jørgen Frantz Jacobsen
November: Love all the People, Bill Hicks
Desember: Brot, Páll Nolsøe
3.12.13
Mother og Catching Fire
27.11.13
Grafisk bundin troyggja
Eg havi verið forlipt í troyggjuni omanfyri frá tá eg sá hana á blogginum hjá Elin Kling. Serliga dámar mær litirnir, og eg havi ein veikleika fyri slíkum grafiskum samansetingum. Troyggjan er frá merkinum Sportmax.
Fyri skjótt tveimum árum síðani bant eg troyggjuna omanfyri sum eg havi brúkt nógv og verið serstakliga glað fyri. Eg bant troyggjuna við útgangsstøði í eini uppskrift úr einum blaði hjá mammu frá 80unum blandað við gefühl.
Eg hugsi um at brúka sama framferðarhátt sum omanfyri og binda mær eina troyggju við somu litum og grafiskum mynstri sum Sportmax troyggjan. Munurin millum inspiratión og plagiat er hárfínur, men í hesum føri himprist eg ikki um at fara í gongd við ætlanina. Hon fer aldrin at gerast eins vøkur og fullkomin sum Sportmax troyggjan, men hon verður allarhelst góð til gerandisbrúk.
24.11.13
Ynskilisti #2 og jólagávuhugskot
Eg má viðurkenna at ynskilistin hjá mær í seinasta postinum var í dýrara endanum. Her havi eg savnað ymiskt sum eg kundi hugsað mær, og eisini hóska seg væl sum gávur til vinir og familju. Alt frá 40-229 kr.
// L'Oreal sjampo og balsam // Maskara frá Maybelline // Aderma Micellar vatn
Aðrar gávur sum gleða kunnu t.d. vera eitt 10 túra kort til svimjihøllina, eitt gávukort til biografin og ein pakka av blandaðum bommi, lekkurt te og sjokoláta, og ikki minst sokkar!
22.11.13
Ynskilistin hjá mær
1. Nars, Radiant Creamy Concealer // 2. Seingjarteppi frá Hay // 3. Ljós við anga frá Diptyque
// 4. Chelsea boots frá Topshop // 5. Parfuma, Untitled frá Maison Martin Margiela
// 4. Chelsea boots frá Topshop // 5. Parfuma, Untitled frá Maison Martin Margiela
7. Shu Uemura eygnavippu-boyggjari // 8. Klokka frá Georg Jensen
// 9. Lætt og leskiligt 4 // 10. Moroccan Oil Treatment // 11. Teppi frá Ferm Living
// 9. Lætt og leskiligt 4 // 10. Moroccan Oil Treatment // 11. Teppi frá Ferm Living
21.11.13
Óførur hósdagur
Linda Perhacs, og eg gleði meg. Annars havi eg broytt heitið á hesum afturvendandi postinum frá 'awesome' til 'óførur' hósdagur. Hitt fyrra kendist eitt sindur ov nógv av tí góða í longdini.
Annars, so ber til at trýsta á Read more fyri at síggja fleiri myndir. Væl gagnist tykkum
Annars, so ber til at trýsta á Read more fyri at síggja fleiri myndir. Væl gagnist tykkum
19.11.13
Nýtt: Nars, Barry M og Laura Mercier
Um man veit eitt sindur um sminku, kennir man helst eisini til Laguna bronzer og kinnareyðarnir Deep Throat og Orgasm frá Nars. Í palettini One Night Stand frá Guy Bourdin kollektiónini eru hesir tríggir savnaðir, umframt ein highlightari og tveir aðrir kinnareyðar. Eg hugsaði leingi um støðuna áðrenn eg keypti palettina - hon kostar 440 kr! Men eg rættvísgjørdi tað fyri mær sjálvari við at hugsa um, at man fær heili 4 kinnareyðar, 1 bronsara og 1 highlightara í góðum kvaliteti í einari flottari palett. Eg havi viljað roynt produktir frá Nars í longri tíð, og havi sóknast eftir einum nýggjum kinnareyða tí tann sum eg plagi at brúka frá Body Shop ikki verður framleiddur longur. Her fái eg møguleikan at royna heili 4 sløg.
Jólagávan frá bestu vinkuni í fjør var eitt gávukort til at fáa lagt gellac negl, og í 14 dagar hevði eg lýtaleysar, flottar, skínandi negl. Hetta var stuttligt at royna. Men gellac negl kunnu vera dýrar og kunnu fara illa við neglunum. Til ber at røkka næstan sama úrsliti við hesum neglalakkunum frá Barry M. Eisini veit eg at Dior ger eitt topcoat sum eitur Gel Coat og Chanel hevur eitt sum eitur Extreme Shine Nail Lacquer sum ber til at leggja omaná neglalakkið fyri at fáa eina gel-effekt.
Og seinasta ískoyti til sminku-pungin hesu ferð var Secret Camouflage Concealer frá Laura Mercier sum er sett saman av tveimum litum sum kunnu blandast til tín tørv. Eg má viðurkenna at higartil haldi eg at Secret Camouflage er betri enn Studio Finish Concealer frá Mac, ið annars hevur verið mín high-converage go-to concealer.
Jólagávan frá bestu vinkuni í fjør var eitt gávukort til at fáa lagt gellac negl, og í 14 dagar hevði eg lýtaleysar, flottar, skínandi negl. Hetta var stuttligt at royna. Men gellac negl kunnu vera dýrar og kunnu fara illa við neglunum. Til ber at røkka næstan sama úrsliti við hesum neglalakkunum frá Barry M. Eisini veit eg at Dior ger eitt topcoat sum eitur Gel Coat og Chanel hevur eitt sum eitur Extreme Shine Nail Lacquer sum ber til at leggja omaná neglalakkið fyri at fáa eina gel-effekt.
Og seinasta ískoyti til sminku-pungin hesu ferð var Secret Camouflage Concealer frá Laura Mercier sum er sett saman av tveimum litum sum kunnu blandast til tín tørv. Eg má viðurkenna at higartil haldi eg at Secret Camouflage er betri enn Studio Finish Concealer frá Mac, ið annars hevur verið mín high-converage go-to concealer.
18.11.13
Cheesecake Brownie
Tilfar til deiggj:
2 egg, 2,5 dl. sukur, 1,5 dl. mjøl, 100 gr. myrk sjokoláta, 2 tsk. vaniljusukur, 2 spsk. kakao, eitt dism av salti, eg brúkti eisini 100 gr. hindber
Tilfar til cheesecake-topping:
1 egg, 200 g. rómaostur, 1 tsk. vaniljusukur, 1/2 dl. sukur
Framferðarháttur:
Bráðna smør og sjokolátu saman
Píska sukur og egg saman
Blanda síðani smør, sjokolátu, sukur og egg saman
Vend vaniljusukur, kakao og mjøl í deiggið
Koyr í ein smurdan form, sum er um 21x21 cm til støddar
Píska rómaost, egg, sukur, vaniljusukur saman
Stoyt hetta omaná deiggið í forminum
Marmorera kakuna við at skera niður í deiggið
Pynta við berum um hugurin er til tess
Baka í ovninum við 175 stig í 45 min
Tá kakan kemur úr ovninum er hon enn eitt sindur flótandi, men hon storknar tá hon gerst kaldari. Tá kakan er heilt køld, er hon klár at eta.
Bæði Sunnvá og eg eru samdar um at kakan smakkar ótrúliga væl. Eg haldi at hetta er ein sovorðin sum tú antin elskar ella hatar - kakan er ógvuliga søt, fyldig, og eitt stykki er ivaleyst. Usj, nú fór et at munga
17.11.13
Movies I've watched lately #3
Into the Wild (2007) / Superbad (2007) / Elysium (2013) / Now You See Me (2013) / The Purge (2013) / Spread (2009) / The Bling Ring (2013) / Gravity (2013)
Subscribe to: Posts (Atom)